જોબથી કંટાળી ગયા છો? તો આમના જેવા બનો | If You Rid Of Your Job And Boss Try Freelancing - Youth Of Gujarat | I Am Gujarat
આ છે દુનિયાનું અનોખું સ્ડેડિયમ, વચ્ચેથી પસાર થાય છે ટ્રેન!
Gujarati News Youngistan જોબથી કંટાળી ગયા છો? તો આમના જેવા બનો
જોબથી કંટાળી ગયા છો? તો આમના જેવા બનો
Published: Aug 30, 2018 23:39 pm IST
1/7તમે જ તમારા બોસ બનો
નવી દિલ્હી: શું તમે તમારી નોકરી કે બોસથી કંટાળી ગયા છો? શું તમે તમારો બિઝનેસ શરૂ કરવા ઈચ્છો છો? શૈલેષ મેનન અહીં કેટલાક સફળ ઉદ્યમીઓની કહાની રજૂ કરી રહ્યા છે. હકીકતમાં, અમેરિકા બાદ ભારત દુનિયામાં ફ્રીલાન્સિંગનો બીજો સૌથી મોટો અડ્ડો છે. પેપાલના અનુમાન મુજબ, દેશમાં લગભગ 1.5 કરોડ ફ્રીલાન્સર્સ છે. તેમાંથી ઘણા હોમ જનરેટેડ પ્રોજેક્ટ્સ પર કામ કરી રહ્યા છે, તો ઘણા અમેરિકા, યુરોપ અને ઓસ્ટ્રેલિયાના ક્લાઈન્ટ્સ માટે. ભારતનો એક સારો ફ્રીલાન્સર એક કલાકમાં 20 ડોલરની કમાણી કરે છે.
2/7આ સેક્ટર્સમાં પ્રોજેક્ટ્સની ભરમાર
તેના માટે વેબ એન્ડ મોબાઈલ ડેવલપમેન્ટ, વેબ ડિઝાઈનિંગ, ડેટા એન્ટ્રી અને ઈન્ટરનેટ રિસર્ચ, અકાઉન્ટિંગ અને કન્સલ્ટન્સી સર્વિસીઝ ટોપ જોબ છે. રિઝ્યુમ લખવા, કુકિંગ રેસિપી, ઓનલાઈન ભરતનાટ્યમ કોર્સ, ઓનલાઈન ટ્યૂશન, ઓનલાઈન પેશન્ટ કન્સલ્ટિંગ, ડેટા એનાલિટિક્સ જેવા સેગમેન્ટમાં આ પ્રકારના ઘણા કામ મળે છે. આ અંગે પેપાલ ઈન્ડિયામાં ડાયરેક્ટર (કન્ઝ્યુમર એન્ડ સોલ પ્રોપરાઈટરી એક્સપોર્ટસ) એન સુબ્રમણ્યને જણાવ્યું કે, 'જ્યારે લોકો પોતાના કામથી કંટાળી જાય છે, કે વધુ આવકની જરૂર પડે છે, તો તે ફ્રીલાન્સિંગ શરૂ કરે છે. ભારતમાં આ ટ્રેન્ડ ઝડપથી વધી રહ્યો છે.' ભારતમાં ઘણા ફ્રીલાન્સરે ડે જોબ છોડી દીધી. તેમાંથી ઘણા ફુલ ટાઈમ ઉદ્યોગપતિ બની ચૂક્યા છે. અમારું સહયોગી ન્યૂઝ પેપર ઈટી પેપાલ યૂઝર્સમાંથી કેટલાક સફળ ફ્રીલાન્સર્સ સાથે તમને રૂબરુ કરાવી રહ્યું છે.
3/7હાઉસ વાઈફમાંથી બન્યાં ફ્રીલાન્સર
શીતલ કપૂર, 50 વર્ષ
જોઈન્ટ એમડી, શ્રી-ધ ઈન્ડિયન અવતાર
શિક્ષણ– ગ્રેજ્યુએશન (પંજાબ યુનિવર્સિટી)
પાછલી જોબ– હાઉસ વાઈફમાંથી વર્ષ 2010માં ફ્રીલાન્સર બન્યાં અને તે પછી ભારતીય એથનિક અને ઓનલાઈન ફ્યૂજન એન્ડ ફેશન વિમિનવેર વેચવાનું શરૂ કર્યું. તેમની મંથલી ઓનલાઈન અને ઓફલાઈન સેલ્સ 2.5 લાખ પીસ સુધી પહોંચી ગઈ છે.
ગોલ્ડન કોટ– 'મારી પાસે હવે 40 સ્ટોર્સ થઈ ગયા છે. મેં એ જગ્યાઓ પર જ સ્ટોર ખોલ્યા છે, જ્યાંની મહિલાઓને ફેશન પસંદ છે અને તેમની પાસે એવા કપડાં ખરીદવા માટે રૂપિયા છે.'
20 વર્ષ સુધી હાઉસ વાઈફ રહ્યા બાદ શીતલે બિઝનેસ શરૂ કર્યો. તેમણે વર્ષ 2009માં ઈબે પર કપડાં વેચવાની શરૂઆત કરી. તે ગ્રાહકોની પસંદના હિસાબે કસ્ટમાઈઝ્ડ કટ અને ફિટિંગ્સવાળા કપડાં વેચે છે. 2012 પછી જ્યારે ઈકોમર્સ બૂમ આવ્યો, ત્યારે તે ફ્લિપકાર્ટ, મિંત્રા અને જબોન્ગ સાથે જોડાયાં. તે મહિલાઓ માટે સ્ટોલથી લઈને દુપટ્ટા, કુર્તા અને ગાઉન પણ વેચે છે. તેમણે જણાવ્યું કે, તેમનો બિઝનેસ ખૂબ સારો ચાલી રહ્યો છે.
4/7પોતાની ડિઝાઈન વેચવાનું શરૂ કર્યું
નંદિતા પાલ, 31 વર્ષ
ફાઉન્ડર, નંદિતા પાલ ડિઝાઈન્સ
શિક્ષણ- બીએ ઈકોનોમિક્સ, GNIIT,અડવાન્સ મલ્ટીમીડિયા પ્રોગ્રામ
પાછલી નોકરી- એક પ્રાઈવેટ કંપનીમાં વેબસાઈટ ડેવલપર
નંદિતાએ 2012માં ફ્રીલાન્સિંગ શરૂ કર્યું. કોમ્યુનિકેશન મેન્યુઅલ, વેબસાઈટ ડિઝાઈનિંગ, પેકેજિંગ અને લેબલ ડિઝાઈન્સની સાથે તેણે આ કામ શરૂ કર્યું. પ્રતિ જોબ તે 8,000 રૂપિયાથી 4 લાખ રૂપિયા સુધી કમાણી કરી લે છે.
ગોલ્ડન કોટ- 'જ્યાં સુધી પુરું પેમેન્ટ ન મળી જાય, આખો પ્રોજેક્ટ સબમિટ ન કરો.'
નંદિતાએ પહેલો લેન્ડસ્કેપ બે વર્ષ પહેલા બનાવ્યો હતો. તેને રંગોથી પ્રેમ છે અને 22 વર્ષ પછી તેને જ કેરિયર બનાવ્યું. ઈલેસ્ટ્રેટર, વેબસાઈટ ડેવલપર અને પેકેજિંગ એન્ડ લેબલ ડિઝાઈનર તરીકે નંદિતાની આજે ઘણી માંગ છે. તે ઘણી ભારતીય કંપનીઓ અને એમએનસી સાથે કામ કરે છે.
5/7મોટી જોબ છોડી એજ્યુકેશન સેક્ટરમાં ફ્રીલાન્સિંગ
ઋષબ પુગલિયા, 34 વર્ષ અને ઋષભ ભંડારી, 32 વર્ષ
ફાઉન્ડર, યોડા લર્નિંગ
શિક્ષણ- પુગલિયા સીએ છે અને ભંડારી NMIMSમાંથી એમબીએ થયા છે.
પાછલી જોબ- પુગલિયા કેપીએમજી અને જેપી મોર્ગન જ્યારે ભંડારી કાઈજેન પીઈમાં રહ્યા છે. 2011માં એજ્યુકેશન સેક્ટર સર્વિસીઝમાં ફ્રીલાન્સિંગ શરૂ કર્યું. કોર્પોરેટ ટ્રેનિંગ, ઓફિસ પ્રોડક્ટિવિટી ઈમ્પ્રુવમેન્ટ, કોમ્પ્યુટર સ્કિલ કોર્સિઝ સાથે સંલગ્ન સર્વિસ પૂરી પાડે છે.
ગોલ્ડન કોટ- 'અમે એક પ્રોફિટેબલ વેન્ચર છીએ. બિઝનેસના ત્રીજા મહિનામાં જ પ્રોફિટેબલ થઈ ગયા હતા.'
પુગલિયા અને ભંડારીએ કોર્પોરેટ્સને ટ્રેનિંગ આપવા માટે પોતાની મોટી સેલેરીવાળી જોબ છોડી દીધી. બંનેએ PwC, રિયો ટિંટો, અમેઝોન, KPMG, ડેલોઈટ જેવી બ્લૂચિપ કંપનીઓમાં વર્કશોપ સાથે શરૂઆત કરી. બંને એમ્પ્લોઈઝને વર્ક પ્રોડક્ટિવિટી વધારવાની રીતો જણાવો છે. ભંડારી કહે છે, 'પરંતુ ક્લાસરૂમ મોડલ દ્વારા વેપારને વધારી શકાય તેમ ન હતો, એટલે થોડા વર્ષ પછી અમે ઓનલાઈન થઈ ગયા.' કંપની દુનિયાભરમાં 35,000 લોકોને ટ્રેનિંગ આપી ચૂકી છે.
6/7લેધરના જેકેટ્સ કરે છે એક્સપોર્ટ
તોસિફ અંસારી, 20 વર્ષ
ફાઉન્ડર, સ્ક્રિનઆઉટફિટ
અભ્યાસ- હાઈસ્કૂલ
પાછલી જોબ- મુંબઈ અને ગોવાની ઘણી લેધર મેન્યુફેક્ચરિંગ પાસે કામ શીખ્યું. 2012માં લેધર બેગ અને જેકેટની સાથે ઈબે પર ફ્રીલાન્સિંગ શરૂ કર્યું. દર મહિને 200 જેકેટ્સ અમેરિકા એક્સપોર્ટ કરે છે.
ગોલ્ડન કોટ- 'મારી પાસે હવે આઠ કારીગર છે, પંરતુ તેમના પર સાહેબગીરી નથી કરતો. હું તેમની સાથે કામ કરું છું.'
તૌસિફની લેધર ફેક્ટરી મુંબઈના ધારાવીમાં છે. તે જે લેધર ફેક્ટરીમા કામ કરતા હતા, તે 2008માં ગ્લોબલ આર્થિક સંકટને પગલે બંધ થઈ ગઈ. તે પછી તે થોડા મહિના બેરોજગાર રહ્યા. હકીકતમાં મુંબઈની ઘણી બધી લેધર ફેક્ટરી બંધ થઈ ગઈ હતી, કેમકે લીમે બ્રધર્સ કોલેપ્સ થયા બાદ અમેરિકા અને યુરોપથી મળનારા ઓર્ડર્સ ઘણા ઓછા થઈ ગયા હતા. લેધર ગુડ્સના મેન્યુફેક્ચરિંગમાં સુધારો 2011 પછી આવ્યો. ત્યારે તૌસિફે પોતાની કેટેગરી શરૂ કરી. તે ઈબે પર પોતાની પ્રોડક્ટ્સ વેચવા લાગ્યા. છ મહિનામાં તૌસિફે 90 જેકેટ વેચી લીધા અને મોટાભાગના ઓર્ડર અમેરિકાના હતા.
7/7ફેમિલીના જ્વેલરી બિઝનેસને ઓનલાઈનમાં ફેરવ્યો
નિશાંત અગ્રવાલ, 29 વર્ષ
પાર્ટનર, શુભમ જેવેલ્સ
અભ્યાસ- સોફ્ટવેર એન્જિનિયરિંગ ગ્રેજ્યુએટ
પ્રોડક્ટ્સ- ઓનલાઈન જેમસ્ટોન્સ અને બીજેડ જ્વેલરી
રાજસ્થાનના પાટનગર જયપુરથી કિંમતી પથ્થર અને હાથથી બનાવેલી જ્વેલરી મંગાવે છે. દર મહિને 15થી 18 હજાર પેકેજોનો નિકાસ
ગ્રાહકો– 80 ટકા અમેરિકન, 10 ટકા બ્રિટિશ અને 10 ટકા બાકી દુનિયામાંથી
ગોલ્ડન કોટ- 'અમારી પ્રોડક્ટ્સ ભારતનું પ્રતિનિધિત્વ કરે છે, એટલે અમારા માટે ક્વોલિટી ઘણું મહત્વ રાખે છે.'
એન્જિનિયરિંગ ડિગ્રી લઈને થોડા સમય સુધી ઓનલાઈન માર્કેટપ્લેસ માટે કામ કર્યા બાદ નિશાંતે પોતાના ફેમિલી બિઝનેસ શુભમ જેવેલ્સ જોઈન કરવાનો નિર્ણય લીધો. થોડો અનુભવ લીધા પછી તેણે પોતાનો આખો સ્ટોર ઓનલાઈન કરી નાંખ્યો. તેણે જણાવ્યું કે, 'પહેલા ત્રણ-ચાર વર્ષમાં વેચાણ ઘટી ગયું, પરંતુ ધીરે-ધીરે લોકો અમને અજમાવવા લાગ્યા. હવે અમારા ઘણા ગ્રાહક વારંવાર ખરીદી કરે છે.' બિઝનેસને ઓનલાઈન કરી લેવાથી નિશાંતે ખર્ચ બચાવ્યો અને કસ્ટમર બેઝ પણ વધી ગયો.